আজিৰ খবৰ, গুৱাহাটী, ২৭ ছেপ্টেম্বৰ, ২০২২ : উত্তৰ-পূর্বাঞ্চলৰ অসমত বিগত দুবছৰত বাল্য বিবাহৰ হাৰ বৃদ্ধি পাইছে । ৰাজ্যখনৰ জনজাতীয় সম্প্ৰদায়সমূহৰ মাজত এই প্ৰথা প্ৰচলিত হৈ আছে । ২০১১ চনৰ লোকপিয়ল অনুসৰি অসমত ১৮ বছৰ সম্পূৰ্ণ কৰাৰ পূৰ্বে ২.৬ লাখ বাল্য বিবাহপাশত আবদ্ধ হৈছে ।যাৰ বাবে বাল্যবিবাহৰ ক্ষেত্ৰত দেশৰ শীৰ্ষ ১৫ খন ৰাজ্যৰ ভিতৰত অসমে স্থান লাভ কৰে। এই সন্দৰ্ভত শান্তিৰ নোবেল বটাঁ বিজয়ী কৈলাশ সত্যৰ্থীৰ শিশু ফাউণ্ডেশ্যনে আজি গুৱাহাটীত তেওঁলোকৰ আগন্তুক "শিশু বিবাহ মুক্ত ভাৰত" অভিযানৰ কথা ঘোষণা কৰে। শিশু সুৰক্ষাৰ ক্ষেত্ৰখনত কাম কৰি থকা সকলো অনুষ্ঠান-প্ৰতিষ্ঠানক একত্ৰিত কৰি বাল্য বিবাহমুক্ত ভাৰতৰ সপোন বাস্তৱ কৰিবলৈ অনুষ্ঠিত হোৱা ৰাজ্যিক পর্যায়ৰ আলোচনাচক্ৰত এই কথা প্ৰকাশ কৰা হৈছে । কৈলাশ সত্যার্থী শিশু ফাউণ্ডেশ্যনে অসম ৰাজ্যিক আইনী সেৱা প্ৰাধিকৰণৰ সহযোগিতাত এই আলোচনাচক্ৰ খন অনুষ্ঠিত কৰে । ভাৰতক বাল্য বিবাহমুক্ত কৰাৰ বাবে সমগ্ৰ দেশজুৰি এক বহনক্ষম অভিযানৰ বাবে শেহতীয়াকৈ কৈলাশ সত্যৰ্থীয়ে আহ্বান জনোৱাৰ পিছতে কৈলাশ সত্যার্থী শিশু ফাউণ্ডেশ্যনে দেশজোৰা আলোচনা আৰম্ভ কৰে।
ৰাষ্ট্ৰীয় পৰিয়াল স্বাস্থ্য জৰীপ-V (এনএফএইছএইছ ২০১৯-২০২১)ৰ ৰিপৰ্ট অনুসৰি ৰাষ্ট্ৰীয় পৰ্যায়ত ২০-২৪ বছৰ বয়সৰ ভিতৰৰ ২৩.৩% মহিলাই ১৮ বছৰ বয়সৰ পূর্বে বিবাহপাশত আবদ্ধ হৈছিল । এই প্ৰসংগতে অসমত বাল্য বিবাহৰ ভয়াৱহ ছবিখন উল্লেখ কৰিব পাৰি । নেচনেল ক্ৰাইম ৰেকৰ্ড ব্যুৰো (এন চি আৰ বি) ২০২১ৰ প্ৰতিবেদন অনুসৰি যোৱা ৩ বছৰৰ ভিতৰত ৰাজ্যত বাল্য বিবাহৰ বলি হোৱা লোকৰ সংখ্যা ক্ৰমাগতভাৱে বৃদ্ধি পাইছে। আনহাতে, ২০১৫-১৬ চনত ২৬.৮%ৰ পৰা এনএফএইচএছ- V ৰ প্ৰতিবেদন অনুসৰি ৰাষ্ট্ৰীয় পৰ্যায়ত বাল্যবিবাহৰ বলি হোৱা লোকৰ শতকৰা হাৰ ২৩.৩%লৈ হ্ৰাস পাইছে। এনএফএইচএছ- Vৰ তথ্য অনুসৰি ২০১৯-২১ বৰ্ষত অসমত বাল্য বিবাহৰ হাৰ ৩০.৮%ৰ পৰা ৩১.৮%লৈ বৃদ্ধি পাইছে। ৰাজ্যত বাল্য বিবাহৰ ঘটনা বৃদ্ধি পোৱাৰ পটভূমিত এই প্ৰথা বন্ধ কৰাৰ বাবে কঠোৰ সতৰ্কতা আৰু ব্যৱস্থা গ্ৰহণ কৰাটো অতি প্ৰয়োজনীয়।
আলোচনাচক্ৰ খনত উপস্থিত থকা বিশিষ্ট ব্যক্তিসকলৰ ভিতৰত আছিল অসম ৰাজ্যিক আইনী সেৱা প্ৰাধিকৰণৰ সদস্য-সচিব এন বৰুৱা, আৰ পি এফৰ আই জি প্ৰমোদ কুমাৰ, উমহিলা আৰু শিশু বিভাগৰ উপ-সঞ্চালক বিনজুমনি দাস, চি ডব্লিউ চিৰ অধ্যক্ষ জিতু দত্ত, এ এছ এল এছ এৰ উপ-সচিব আৰ ব্ৰহ্ম, ডব্লিউ চি ডি-চি আই ডিৰ উপ-সঞ্চালক, গোল্ড গ্ল'বেল অৰ্গেনাইজেচন ফৰ লাইফ ডেভেলপমেণ্টৰ প্ৰতিষ্ঠাপক স্মৃতি ৰেখা বৰা, ৰাজীৱ শৰ্মা আৰু কে এছ চি এফৰ পকছ'ৰ কাৰ্যবাহী সঞ্চালক কে চি জৰ্জ।
